section_heading: Povijest
paragraph_text: Prvi je organiziran 1999. godine. Festival je osnovan s usmjerenjem prema prema klapama kao alternativna pozornica festivalima klapske tradicijske glazbe. Širokih je žanrovskih okvira i vremenom je mijenjao svoj oblik i sadržaj prilagođavajući ga zahtjevima struke, potrebama klapaša i željama publike. Zbog toga je na njegovim pozornicama uvijek vladalo stilsko šarenilo svoje vrste od obrada pjesama iz svijeta zabavne glazbe do inozemnih evergreena, od vokalno-instrumentalnog do a cappella izričaja, i sl. Festival je danas križište tradicijske i zabavne glazbe.